Lørdag morgen har Ivar Høst på efterhånden vanligvis været afsted for at tilse den meget omtalte spækhugger. Meldingen er, at den stadig lever.

Det store pattedyr ligger på samme måde, som det gjorde, da vildtkonsulent Ivar Høst tilså det fredag, og således er der ikke nogen synlig ændring i dyrets tilstand. - Den har på nuværende tidspunkt ligget der i meget længere tid, end jeg og mange andre havde forventet, siger Ivar Høst. Spækhuggeren har opholdt sig i Limfjorden siden 8. april. Tre uger uden føde På mandag er det tre uger siden, den sidst havde mulighed for at indtage føde, da den svømmede rundt ved Grønlandshavnen. Siden da har den ligget stille, og det er også en del af forklaringen på, hvorfor den fortsat lever. - Den bruger nærmest ikke nogen energi, når den bare ligger der, og udgangspunktet var, at den var i god foderstand, siger Ivar Høst. Når den dør, så håber vildtkonsulenten, at de kan bjærge den og fragte den ind til Nørresundby, hvor den så kan blive obduceret.